Държавен вестник, бр. 19, 2012 г., стр. 29

БРОЙ  19	
Д Ъ Р Ж А В Е Н  В Е С Т Н И К 	
СТР.  29  
Б. Писмо от Кралство Норвегия
Господине,
Имам честта да потвърдя получаването на 
Вашето писмо с днешна дата, което гласи:
„Имам честта да Ви пиша във връзка с 
преговорите между Европейската общност и 
Кралство Норвегия („Норвегия“) в контекста 
на присъединяването на Румъния като догова-
ряща се страна към Споразумението за ЕИП 
и създаването на програма за сътрудничество 
за насърчаване на икономическия растеж и 
устойчивото развитие в Румъния.
При преговорите бяха постигнати следните 
договорености:
1. В съответствие с двустранно споразу-
мение между двете държави Норвегия и Ру-
мъния създават програма за сътрудничество 
за насърчаване на икономически растеж и 
устойчиво развитие в Румъния чрез дву-
странни проекти. Текстът на двустранното 
споразумение е приложен като неразделна 
част от тази размяна на писма. 
2. За целите на тази програма Норвегия 
ще осигури общо 48 млн. EUR, които ще 
бъдат отпуснати на един транш през 2007 г. 
Тази сума се предоставя на разположение от 
датата на влизане в сила на Споразумението 
за участие на Република България и Румъния 
в Европейското икономическо пространство 
или споразумение за временно прилагане на 
посоченото споразумение до 30 април 2009 г.
3. Тази размяна на писма:
a) трябва да се ратифицира или одобри от 
Европейската общност и Норвегия съобразно 
съответните им процедури; инструментите 
за ратификация или одобрение се депозират 
в Генералния секретариат на Съвета на Ев-
ропейския съюз;
б) влиза в сила на следващия ден след 
депозирането на последния инструмент за 
ратификация или одобрение, при условие че 
са депозирани и инструментите за ратифи-
кация или одобрение на следните свързани 
споразумения:
(i)	
Споразумение за участие на Ре-
публика България и Румъния в 
Европейското икономическо прос-
транство;
(ii)	 Споразумение под формата на 
размяна на писма между Европей-
ската общност и Норвегия относно 
програма за сътрудничество за 
икономически растеж и устойчиво 
развитие в България;
(iii)	 Допълнителен протокол към Спо-
разумението между Европейската 
икономическа общност и Исландия 
вследствие присъединяването на 
Република България и Румъния 
към Европейския съюз; и
(iv)	 Допълнителен протокол към Спо-
разумението между Европейската 
икономическа общност и Кралство 
Норвегия вследствие присъединя-
ването на Република България и 
Румъния към Европейския съюз.“
Имам честта да потвърдя съгласието си 
със съдържанието на Вашето писмо.
Моля, приемете моите най-дълбоки по-
читания. 
ДОПЪЛНИТЕЛЕН ПРОТОКОЛ КЪМ СПО-
РАЗУМЕНИЕТО МЕЖДУ ЕВРОПЕЙСКАТА 
ИКОНОМИЧЕСКА ОБЩНОСТ И ИСЛАН-
ДИЯ ВСЛЕДСТВИЕ ПРИСЪЕДИНЯВАНЕТО 
НА РЕПУБЛИКА БЪЛГАРИЯ И РУМЪНИЯ 
КЪМ ЕВРОПЕЙСКИЯ СЪЮЗ
Европейската общност и Исландия, 
Като имат предвид Споразумението между 
Европейската икономическа общност и Ислан-
дия, подписано в Брюксел на 22 юли 1972 г., 
по-нататък наричано „споразумението“, и 
съществуващите договорености за търговия 
с риба и рибни продукти между Исландия и 
Общността,
Като имат предвид присъединяването на 
Република България и Румъния към Евро-
пейския съюз,
Като имат предвид Споразумението за 
участие на Република България и Румъния 
в Европейското икономическо пространство,
Като имат предвид съществуващия режим 
за търговия с риба и рибни продукти между 
Исландия и Република България и Румъния,
Решиха да определят с общо съгласие 
измененията в споразумението вследствие 
присъединяването на Република България и 
Румъния към Европейския съюз
и да сключат този протокол:
Член 1
Текстовете на споразумението, приложе-
нията и протоколите, които представляват 
неразделна част от споразумението, на За-
ключителния акт и декларациите, приложени 
към него, се изготвят на български и на ру-
мънски език, като тези текстове имат еднаква 
сила с оригиналните текстове. Съвместният 
комитет одобрява текстовете на български и 
на румънски език.
Член 2
Специалните разпоредби за вноса в Общ-
ността на някои видове риба и рибни продукти 
с произход от Исландия са изложени в този 
протокол и приложението към него.